**סוזי גלמן** (באנגלית: **Susie Gelman**) היא פעילה ופילנתרופית אמריקאית שכיהנה כראש פורום המדיניות הישראלית (אנ'). גלמן היא הנשיאה לשעבר של הפדרציה היהודית של וושינגטון.

ביוגרפיה
--------

גלמן נולדה בשם סוזן גולדמן, בתם של רודה (לבית האס) וריצ'רד גולדמן. יש לה שלושה אחים: ג'ון ד' גולדמן, דאגלס א' גולדמן וריצ'רד וו. גולדמן. סבה היה וולטר א. האס, הנשיא והבעלים של לוי שטראוס ושות'[דרושה הבהרה].

גלמן היא בוגרת אוניברסיטת הרווארד והמרכז המשפטי של אוניברסיטת ג'ורג'טאון.

פעילות ציבורית
--------------

היא כיהנה במשך שלוש קדנציות כנשיאת הפדרציה היהודית של וושינגטון וכובדה בחברות לכל החיים במועצת המנהלים שלה. גלמן עמדה בראש פלטפורמת הביטויים הדתיים בישראל של הפדרציות היהודיות של צפון אמריקה, אשר מקדמת את חופש הבחירה בנישואין בישראל.

כיהנה כיושבת ראש וחברת דירקטוריון של קרן תגלית ישראל ויושבת ראש משותפת של הקהילות היהודיות המאוחדות ישראל (כיום הפדרציות היהודיות של צפון אמריקה). עמדה בראש האספה הכללית של הפדרציות היהודיות של צפון אמריקה בירושלים בשנים 2003 ו-2013

בשנת 2016 נבחרה ליושבת ראש מועצת המנהלים של הפורום הישראלי למדיניות, ארגון יהודי אמריקאי שבסיסו בניו יורק, הפועל למען פתרון שתי מדינות במשא ומתן של הסכסוך הישראלי-פלסטיני באמצעות הסברה, חינוך ומחקר.

גלמן חברה בחבר הנאמנים של האוניברסיטה העברית. זכתה במלגת כבוד באוניברסיטת ברנדייס.

גלמן כיהנה במשך 12 שנים במועצת הנאמנים של בית הספר ג'ורג'טאון, כולל שנתיים כנשיאת הדירקטוריון; מכהנת כנשיא מועצת המנהלים של הקרן לאיכות הסביבה גולדמן; וכיהנה בוועד המנהלים של קהילת אדס ישראל.

ב-2012, נסגרה קרן ריצ'רד ורודה גולדמן ונכסיה בסך 280 מיליון דולר חולקו בין שלושת האחים. סוזי ובעלה מפעילים את פעילות הצדקה שלהם דרך קרן מורנינגסטאר. במשך השנים תרמה גלמן עשרות מיליוני דולרים לפדרציות היהודיות בארצות הברית, לארגון תגלית, לאוניברסיטה העברית ולגופים נוספים.

עמדות פוליטיות
--------------

גלמן תומכת במפלגה הדמוקרטית. היא מבקרת את הרפורמה המשפטית בישראל, וכן התבטאה נגד המינויים של השר לביטחון לאומי איתמר בן גביר ושר האוצר בצלאל סמוטריץ'[דרושה הבהרה] וכן נאמה בעצרת[דרושה הבהרה] נגד ביקורו[דרושה הבהרה] בארצות הברית. ב-2023 עלה שמה כמועמדת לשגרירת ארצות הברית בישראל.

חיים אישיים
-----------

היא נשואה למיכאל גלמן ולהם שלושה ילדים, בן ושתי בנות. בעלה היה שותף מייסד של פירמת רואי החשבון גלמן, רוזנברג ופרידמן. היא הכירה את בעלה בזמן שהם היו בתוכנית המנהיגות הצעירה של UJA (כיום JFNA), הם התארסו בקיבוץ איילת השחר במהלך שליחות הפדרציה לישראל.

הערות שוליים
------------

1. 1 2 3 4  Susie Gelman – Israel Policy Forum, web.archive.org, ‏2021-01-20
2. 1 2 3  "3 CHEERS FOR THE 3 CHAIRS". *Haaretz* (באנגלית). נבדק ב-2023-08-12.
3. ↑  About Israel Policy Forum at Israel Policy Forum website.
4. ↑  "Full text: Israel Policy Forum letter urges Palestinian president to push for peace in UN speech". *Haaretz*. 25 בספטמבר 2013. נבדק ב-19 באוקטובר 2013. `{{cite news}}`:  (עזרה)
5. ↑  "Susie Gelman, a graduate of Harvard University and Georgetown University Law Center, has been board chair of the Israel Policy Forum since 2016". Israel Policy Forum. אורכב מ-המקור ב-20 בינואר 2021. נבדק ב-28 ביולי 2019. `{{cite web}}`:  (עזרה)
6. ↑  Berkman, Jacob (25 בינואר 2011). "Can Jewish giving weather the transfer from one generation to the next?". Jewish Telegraphic Agency. `{{cite web}}`:  (עזרה)
7. ↑  Lasker, Ryan (21 בספטמבר 2015). "Family foundation creates new professorship in Judaic Studies program". The GW Hatchet. `{{cite web}}`:  (עזרה)
8. 1 2  "בממשל ביידן שוקלים לא למנות שגריר קבוע בישראל לפני בחירות 2024". *הארץ*. נבדק ב-2023-08-12.
9. ↑  אדלסון, דניאל; יורק, ניו; אייכנר, איתמר (2023-03-08). "חרם על סמוטריץ' בארה"ב: נאום השר לא בוטל, ובכירים בממשל ביידן לא יגיעו לכנס". *Ynet*. נבדק ב-2023-08-12.
10. ↑  אייכנר, איתמר (2023-06-09). "ארה"ב מחפשת את השגריר הבא בישראל | אלה המועמדים". *Ynet*. נבדק ב-2023-08-12.
11. ↑  "Michael Gelman CPA Founding Partner (Retired)". Gelman, Rosenberg & Freedman. נבדק ב-27 ביולי 2019. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סוזי גלמן"**.